smcproject/ml-wiki-sentences huggingface dataset:
The Most Cowardly War in History Archived 2006-04-13 at the Wayback Machine .
(Article dated 24 June 2005 ) Complete Collection of Her Essays and Speeches (in-progress) മറ്റുള്ളവ Critique of Roy by Exile literary savant Archived 2007-03-14 at the Wayback Machine .
by John Dolan The Algebra of Arundhati’s Injudiciousness Archived 2006-10-27 at the Wayback Machine .
by Farzana Versey Arundhati Roy denounces Indian democracy Archived 2007-06-10 at the Wayback Machine .
by Atul Cowshish അവലംബം ↑ എം. ജി. എസ്. നാരായണൻ , ഒരു പരവന്റെ ദുരന്ത പ്രണയം (അരുന്ധതി റോയ്, കൃതിയും കാഴ്ച്ചപ്പാടും, മൾബറി ISBN 81-240-0515-X ) ↑ അരുന്ധതിയുടെ അത്ഭുത ലോകം, ന്യൂ ഇൻഡ്യൻ ബുക്സ് ↑ അരുന്ധതി റോയ്, കൃതിയും കാഴ്ച്ചപ്പാടും, മൾബറി ISBN 81-240-0515-X ↑ ↑ Archived 2007-02-11 at the Wayback Machine .
↑ ഫ്രണ
്ട്ലൈൻ ↑ ↑ ദി ഹിന്ദു ↑ ഗാർഡ്യൻ ദിനപത്രം ↑ ഗാർഡ്യൻ ദിനപത്രം ↑ ഔട്‌ലുക്ക് ↑ Archived 2010-08-09 at the Wayback Machine .
↑ ബുക്കർ സമ്മാനം ↑ ↑ ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help )
നാരായണീയം ഇംഗ്ലീഷ് വിലാസം https://ml.wikipedia.org/wiki/Narayaniyam വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
നാരായണീയം ഭക്തിസാന്ദ്രമായ ഒരു സംസ്കൃത കൃതിയാണ് .
മേൽപ്പുത്തൂർ നാരായണ ഭട്ടതിരിപ്പാട് ആണ് നാരായണീയത്തിന്റെ രചയിതാവ്.
ഒരു പ്രാർത്ഥനയുടെ രൂപത്തിലാണ് നാരായണീയം എഴുതിയിട്ടുള്ളത്.
തന്റെ ആയുരാരോഗ്യ സൗഖ്യത്തിന് വേണ്ടിയാണ് മേല്പത്തൂർ ഇത് എഴുതിയതെന്ന് വിശ്വാസം.
ഇത് പൂർത്തിയാക്കി ഗുരുവായൂരപ്പന്റെ കൃപയാൽ മേൽപ്പത്തൂർ വാത രോഗത്തിൽ നിന്ന് മുക്തി നേടിയതായി പറയപ്പെടുന്നു.
1034 ശ്ലോകങ്ങൾ ആണ് നാരായണീയത്തിൽ ഉള്ളത്.
ഭാഗവത പുരാണത്തിലെ 18,000 ശ്ലോകങ്ങളുടെ ചുരുക്കരൂപം നാരായണീയം നൽകുന്നു.
നാരായണീയം 1587-ൽ ആണ് എഴുതപ്പെട്ടത്.
നാരായണീയം എന്ന ഭക്തകാവ്യം എഴുതി പൂർത്തിയാക്കിയ വൃശ്ചികം 28 നാരായണീയ ദിനമായി ആചരിക്കുന്നു.
തന്നെ വളരെയധികം ബുദ്ധിമുട്ടിക്കുന്ന വാതരോഗം മാറുവാനായി തന്റെ സ്നേഹിതർ ഉപദേശിച്ചത് അനുസരിച്ച് മേൽപ്പുത്തൂർ നാരായണ ഭട്ടതിരി മലയാള വർഷം 761 ചിങ്ങം 19-നു സാക്ഷാൽ ധന്വന്തരി തന്നെയായ ഗുരുവായൂരപ്പന്റെ നടയിൽ എത്തി.
അവിടെ ക്ഷേത്രത്തിൽ ഒരു തൂണിനു താഴെ ഇരുന്ന് എഴുതിയ നാരായണീയം അദ്ദേഹം ഗുരുവായൂരപ്പന് സമർപ്പിച്ചു.
അദ്ദേഹം നൂറ് ദിവസം കൊണ്ട് പൂർത്തിയാക്കിയ ഈ കൃതി ഓരോ ദിവസവും ഓരോ ദശകം വെച്ച് ഗുരുവായൂരപ്പന് സമർപ്പിക്കുകയായിരുന്നു.
നൂറാം ദിവസം വാതരോഗം പൂർണ്ണമായും സുഖപ്പെട്ടു എന്നാണ് വിശ്വാസം.
അദ്ദേഹത്തിന്റെ പ്രിയപ്പെട്ട വ്യാകരണ ഗുരുവായ അച്യുത പിഷാരടി പക്ഷവാതം പിടിപെട്ട് കിടപ്പിലായി.
അദ്ദേഹത്തിന്റെ വേദന കാണുവാൻ കഴിയാതെ ഗുരുദക്ഷിണയായി തന്റെ യോഗശക്തിയാൽ ഭട്ടതിരി വാതരോഗത്തെ തന്റെ ശരീരത്തിലാക്കി ഗുരുവിന്റെ കഷ്ടത അകറ്റി.
ഭട്ടതിരിയെ ഈ രോഗത്തിൽ നിന്നു വിമുക്തനാക്കുവാൻ സംസ്കൃതപണ്ഡിതനും മലയാള ഭാഷയുടെ പിതാവുമായ എഴുത്തച്ഛൻ അദ്ദേഹത്തോട് “മീൻ തൊട്ട് കൂട്ടുവാൻ“ ആവശ്യപ്പെട്ടു. ഭാഗവതത്തിൽ വിഷ്ണുവിന്റെ കഥ ദശകങ്ങളായി മത്സ്യാവതാരം തൊട്ട് തുടങ്ങുന്നതു പോലെ എഴുതുവാനാണ് എഴുത്തച്ഛൻ പറഞ്ഞത് എന്ന് ഭട്ടതിരി മനസ്സിലാക്കി. ഗുരുവായൂർ എത്തിയ അദ്ദേഹം ഓരോ ദിവസവും ഓരോ ദശകങ്ങൾ രചിച്ച് ഗുരുവായൂരപ്പന് സമർപ്പിച്ചു. എല്ലാ ദശകത്തിലെയും അവസാനത്തെ ശ്ലോകം തന്റെ രോഗവും കഷ്ടപ്പാടുകളും മാറ്റുവാനായി ഗുരുവായൂരപ്പനോടുള്ള ഒരു പ്രാർത്ഥനയാണ്. 100 ദിവസം കൊണ്ട് തന്റെ ശ്ലോകങ്ങൾ പൂർത്തിയാക്കിയ ഭട്ടതിരി 1587 നവംബർ 27 ( കൊല്ലവർഷം 762 വൃശ്ചികം 28) നു അവസാനത്തെ ദശകമായ “ആയുരാരോഗ്യ സൗഖ്യം” പൂർത്തിയാക്കി.
അതോടെ ഭട്ടതിരിയുടെ രോഗവും സുഖപ്പെട്ടു എന്നാണ് വിശ്വാസം.
നൂറാം ദശകത്തിൽ മഹാവിഷ്ണുവിന്റെ പാദം മുതൽ ശിരസ്സ് വരെയുള്ള രൂപത്തിന്റെ വർണ്ണന നൽകുന്നു.
ഇതിനെ കേശാദിപാദ വർണ്ണന എന്നറിയപ്പെടുന്നു.
ശ്ലോകം പൂർത്തിയാക്കിയ ദിവസം അദ്ദേഹത്തിന് വേണുഗോപാലന്റെ രൂ‍പത്തിൽ മഹാവിഷ്ണുവിന്റെ ദർശനം ഉണ്ടായി.
അദ്ദേഹത്തിന് അന്ന് 27 വയസ്സായിരുന്നു.
നാരായണീയം എന്ന ഈ കൃതി പാരായണം ചെയ്യുന്നത് രോഗ ദുരിതങ്ങൾ ശമിപ്പിക്കും എന്നാണ് വിശ്വാസം.
വൈഷ്ണവ ക്ഷേത്രത്തിൽ വച്ചുള്ള ഇതിന്റെ ജപം അത്യുത്തമം എന്നാണ് സങ്കല്പം.
ആദ്യകാണ്ഡം “ സാന്ദ്രാനന്ദാവബോധാത്മകമനുപമിതം കാ‍ലദേശാവധിഭ്യാം
നിർമുക്തം നിത്യമുക്തം നിഗമശതസഹസ്രേണ നിർഭാസ്യമാനം അസ്പഷ്ടം ദൃഷ്ടമാത്രേ പുനരുരു പുരുഷാർഥാത്മകം ബ്രഹ്മതത്വം തത്താവദ്ഭാതി സാ‍ക്ഷാദ് ഗുരുപവനപുരേ ഹന്ത ഭാഗ്യം ജനാനാം.
പൂർണ്ണമായ ജ്ഞാനത്തിന്റെയും സന്തോഷത്തിന്റെയും രൂപത്തിലുള്ളതും താരതമ്യം ചെയ്യാൻ പറ്റാത്തതും സമയത്തിനും വാനത്തിനും അപ്പുറത്തുള്ളവനും നിർമ്മലനും 100,000 വേദ വാക്യങ്ങളാൽ സ്തുതിക്കപ്പെടുന്നെങ്കിലും വിവരണത്തിന് അതീതനുമായവൻ.
ഈ ബ്രഹ്മം - കാണുമ്പോൾ ഒരുവൻ നാലു പുരുഷാർത്ഥങ്ങളും (ധർമ്മം, അർത്ഥം, കാമം, മോക്ഷം എന്നിവ) ഇവിടെ ഗുരുവായൂരിനു മുൻപിൽ വിളങ്ങുന്നു.
ഇത് കാണാൻ സാധാരണ ജനങ്ങൾക്ക് കഴിയുന്നത് ഒരു ഭാഗ്യവും അനുഗ്രഹവും തന്നെ.
നാരായണീയം പുസ്തകരൂപത്തിൽ അച്ചടിച്ചത് 1851 -ൽ മാത്രമായിരുന്നു.
ഇരയിമ്മൻ തമ്പി ആണ് തിരുവനന്തപുരം സർക്കാർ അച്ചടിശാലയിൽ ഇത് പ്രസിദ്ധീകരിച്ചത്.
ഇന്ത്യയുടെ ഭക്തി ആചാരങ്ങളെ ഈ പുസ്തകം വിവരിക്കുന്നു.
ശ്രീകൃഷ്ണന്റെ ജീവിതം നാരായണീയം വിവരിക്കുന്നു.
ഇതും കാണുക മേൽപ്പത്തൂർ നാരായണ ഭട്ടതിരി ഗുരുവായൂർ ഗുരുവായൂർ ശ്രീകൃഷ്ണക്ഷേത്രം ഗുരുവായൂരപ്പൻ സംസ്കൃതഭാഷയ്ക്ക് കേരളത്തിന്റെ സംഭാവനകൾ അവലംബം ↑ കുറിപ്പുകൾ പുറം കണ്ണികൾ നാരായണീയം നാരായണീയം ചെറുപ്പക്കാർക്കായി നാരായണീയം വിചിന്തനം ചെയ്യുന്നതിലൂടെയുള്ള അദ്വൈത ഭക്തി നാരായണീയം
ശിവഗിരി ഇംഗ്ലീഷ് വിലാസം https://ml.wikipedia.org/wiki/Sivagiri,_Kerala
8°44′19″N 76°43′54″E ﻿ / ﻿ 8.7387°N 76.7318°E ﻿ / 8.7387; 76.7318 വർക്കല നഗരത്തിൽ സ്ഥിതി ചെയ്യുന്ന ഒരു തീർഥാടനകേന്ദ്രമാണ് ശിവഗിരി .
ശ്രീനാരായണഗുരുവിന്റെ സമാധിമന്ദിരം സ്ഥിതി ചെയ്യന്ന സ്ഥലമാണിത്.
ശ്രീ നാരായണഗുരു സ്ഥാപിച്ച  
ശാരദാമഠം എന്നറിയപ്പെടുന്ന മഹാസരസ്വതി ക്ഷേത്രവും, സന്ന്യാസാശ്രമവും വിദ്യാഭ്യാസസ്ഥാപനങ്ങളും ഇവിടെ സ്ഥിതി ചെയ്യുന്നു.
ശിവഗിരി ആശ്രമവും ക്ഷേത്രങ്ങളും ശ്രീനാരായണ ഗുരു സമാധിയും സന്ദർശിക്കുന്നതിനായി ധാരാളം പേർ സാധാരണ ഇവിടെയെത്തുന്നുണ്ട്.
ശിവഗിരി തീർത്ഥാടന സമയത്ത് ശ്രീ നാരായണഗുരുവിന്റെ നിർദ്ദേശപ്രകാരമുള്ള വ്രതാനുഷ്ഠാനങ്ങളൊടു കൂടി ആളുകൾ ഇവിടേയ്ക്ക് തീർത്ഥാടനം ചെയ്യുന്നു.
ഡിസംബർ മാസത്തിലെ അവസാനത്തെ ആഴ്ചയാണ് ശിവഗിരി തീർഥാടനം നടത്തുന്നത്.
വർക്കലയ്ക്കടുത്തുള്ള ശിവഗിരിക്കുന്നിന്റെ മുകളിൽ 1904 ൽ ആണ് ശിവഗിരി മഠം സ്ഥീപിക്കപ്പെട്ടത്.
ശ്രീനാരായണ ഗുരു സ്ഥാപിച്ച ശ്രീനാരായണ ധർമ്മ സംഘത്തിന്റെ ആസ്ഥാനം കൂടിയാണിത്.
1928 സെപ്റ്റംബർ ഇരുപതാം തീയതി ശിവഗിരിയിലെ ആശ്രമത്തിൽ വച്ചാണ് ശ്രീ നാരായണഗുരു സമാധിയായത്.
അദ്ദേഹത്തിന്റെ ഭൌതികശരീരം സംസ്കരിച്ചയിടത്ത് ഇന്ന് ഗുരുദേവ സമാധിമന്ദിരം സ്ഥിതി ചെയ്യുന്നു.
ശ്രീനാരായണഗുരു വർക്കലയിലെ ശിവഗിരിക്കുന്നിൽ 1903 ഓട് കൂടി കൂടെക്കൂടെ സന്ദർശിക്കാൻ തുടങ്ങിയതായി ജീവചരിത്രകാരന്മാർ രേഖപ്പെടുത്തിയിട്ടുണ്ട്.
കുന്നിന്റെ മുകളിൽ അദ്ദേഹവും അനുചരരും ചേർന്ന് ഒരു പർണ്ണശാല കെട്ടിയുണ്ടാക്കുകയും അവിടെ താമസം തുടങ്ങുകയും ചെയ്തു.
അവിടെ അതിനെത്തുടർന്ന് നാരായണഗുരുവിനെ സന്ദർശിക്കാനായി ജനങ്ങൾ പലയിടത്തു നിന്നും എത്താൻ തുടങ്ങി.
ഒരു ആശ്രമമായി വികസിച്ചപ്പോൾ നാരായണഗുരു ആ കുന്നിനെ സർക്കാരിൽ നിന്നു ചാർത്തി വാങ്ങി.
അതിനോട് ചേർന്ന കുറേ ഭൂമി അതിന്റെ ഉടമസ്ഥർ അദ്ദേഹത്തിനു ദാനമായി നൽകുകയും ചെയ്തു.
കർക്കടക മാസത്തിലെ കറുത്തവാവു ദിവസം ധാരാളം പേർ വർക്കല പാപനാശം കടപ്പുറത്ത് ശ്രാദ്ധമൂട്ടാനായി വന്നു ചേരാറുണ്ടായിരുന്നു.
ഇന്നും ആ ആചാരം നിലനിൽക്കുന്നുണ്ട്.
1904 ലെ കർക്കിടകവാവു ദിവസം (മലയാള മാസം 1079 കർക്കിടകം 28) കടൽ‌പ്പുറത്ത് ശ്രാദ്ധമൂട്ടുന്നതിനു പകരം തന്റെ അനുയായികൾ മഠത്തിൽ വന്നു ചേരുന്നതിനായി നാരായണഗുരു ആവശ്യപ്പെട്ടു.
വന്നവരുടെ പൂർവികർക്കായി ശ്രാദ്ധകർമ്മങ്ങളെല്ലാം അവിടെവച്ച് അദ്ദേഹം തന്റെ ശിഷ്യന്മാരെക്കൊണ്ട് യഥാവിധി ചെയ്യിച്ചു.
അങ്ങനെ അവിടം നാരായണഗുരുവിന്റെ അനുയായികൾക്കും ശിഷ്യന്മാർക്കും ഒത്തുചേരാനുള്ള ഒരു കേന്ദ്രമായി മാറി.
രണ്ടു കൊല്ലത്തിനു ശേഷം പാവപ്പെട്ട കുട്ടികൾക്ക് പഠിയ്ക്കാനായി ഒരു വിദ്യാലയവും ആ കുന്നിനടുത്ത് താമസിച്ചിരുന്ന ദളിത് ജനവിഭാഗങ്ങളിലെ മുതിർന്നവർക്ക് വിദ്യാഭ്യാസം നൽകാനായി ഒരു നിശാപഠനശാലയും നാരായണഗുരു ശിവഗിരിയിൽ സ്ഥാപിച്ചു.
1907ൽ അവിടെ ഒരു ശിവക്ഷേത്രത്തിന്റെ പണി ആരംഭിച്ചു.
1908ൽ ചിങ്ങമാസത്തിലെ ചതയദിനത്തിൽ (മലയാള വർഷം 1084) ശ്രീനാരായണ ഗുരുവിന്റെ ജന്മദിനത്തിനു ഒരു മഹാ mസരസ്വതീ ക്ഷേത്രത്തിനുള്ള പണി ആരംഭിയ്ക്കുകയും ചെയ്തു.
ഇതാണ് ശാരദാമഠം.
1912 ൽ (മലയാള വർഷം 1087) മേടം 19, 20, 21 തീയതികളിൽ വർക്കല ശിവഗിരിയിൽ വച്ച് എസ് എൻ ഡീ പീ യുടെ ഒമ്പതാം വാർഷികയോഗവും ശാരദാമഠത്തിലെ മഹാസരസ്വതി പ്രതിഷ്ഠയും ഒരുമിച്ച് നടത്തി.
അനേകായിരമാൾക്കാർ ആ പ്രതിഷ്ഠാ കർമ്മത്തിലും സമ്മേളനത്തിലും സംബന്ധിയ്ക്കുകയുണ്ടായി.
ഇന്ന്‌ കേരളത്തിലെ ഒരു പ്രസിദ്ധമായ നവരാത്രി വിദ്യാരംഭ കേന്ദ്രമാണ് വർക്കല ശിവഗിരിയിലെ ശാരദാമഠം.
ശ്രീ നാരായണ ഗുരുവിന്റെ അനുയായികളും ശിഷ്യന്മാരും എല്ലാ വർഷവും ജനുവരി ഒന്നാം തീയതി ശിവഗിരിയിലേയ്ക്ക് തീർത്ഥാടനം നടത്താറുണ്ട്.1933 ജനുവരി 1ന് ആദ്യത്തെ തീർത്ഥാടനം നടന്നു.
1928  ജനുവരി 19ന് ഗുരു കോട്ടയും നാഗമ്പടം ശ്രീ മഹാദേവർ ക്ഷേത്രത്തിനരികിലുള്ള മാവിൻ ചുവട്ടിൽ വിശ്രമിക്കുകയായിരുന്നു.
വല്ലഭശ്ശേരി ഗോവിന്ദൻ  വൈദ്യർ,  ടി.കെ. കിട്ടൻ  റൈട്ടർ  എന്നീ പ്രമുഖ വ്യക്തികൾ ഗുരുവിനെ സമീപിക്കുകയും ശിവഗിരിയിലേക്ക്  തീർത്ഥാടനം നടത്തുവാനുള്ള അനുമതിക്കായി അപേക്ഷിക്കുകയും ചെയ്തു.
ആ സംഭാഷണം താഴെ ചേർക്കുന്നു.
വൈദ്യർ: റൈട്ടർക്ക് തൃപ്പാദസന്നിധിയിൽ ഒരു കാര്യം ഉണർത്തിച്ച് അനുവാദകൽ‌പ്പന വാങ്ങിപ്പാനുണ്ട്.
ഗുരു: എന്താണ്?
പറയാമല്ലോ.
വൈദ്യർ: കാര്യങ്ങൾ ചോദ്യരൂപത്തിൽ അക്കമിട്ട് എഴുതിവച്ചിരിയ്ക്കുകയാണ്.
കൽ‌പ്പിച്ചാൽ റൈട്ടർ വായിച്ചുകൊള്ളും.
റൈട്ടർ: ശിവഗിരി തീർത്ഥാടനം എന്ന് വായിച്ചു.
ഗുരു:തീർത്ഥാടനമോ?
ശിവഗിരിയിലോ?
കൊള്ളാം.
നമ്മുടെ കുഴൽ വെള്ളത്തിൽ കുളിയ്ക്കാം.
ശാരദാദേവിയെ വന്ദിയ്ക്കുകയും ചെയ്യാം.
നല്ല കാര്യം.
വായിയ്ക്കണം.
കേൾക്കട്ടെ.
റൈട്ടർ: കേരളത്തിലെ ഈഴവർക്ക് ശിവഗിരി പുണ്യസ്ഥലമായി തൃപ്പാദങ്ങൾ കൽ‌പ്പിച്ച് അനുവദിയ്ക്കണമെന്ന് അപേക്ഷിയ്ക്കുന്നു.
ഗുരു: വർക്കല ജനാർദ്ധനം പുണ്യസ്ഥലമാണല്ലോ.
അതിനടുത്ത് ശിവഗിരി കൂടി പുണ്യസ്ഥലമാകുമോ?
റൈട്ടർ: ഹിന്ദുക്കളുടെ പുണ്യസ്ഥലങ്ങളിൽ ഞങ്ങൾക്കാർക്കും പ്രവേശനമില്ല.
അല്ലാതെ പോകുന്നവർക്ക് ഹേമദണ്ഡങ്ങളും മാനക്കേടും പണനഷ്ടവുമാണ് ഉണ്ടാകാറുള്ളത്.
തൃപ്പാദങ്ങൾ കൽ‌പ്പിച്ചാൽ ശിവഗിരി പുണ്യസ്ഥലമാകും.
കൽ‌പ്പന ഉണ്ടായാൽ മതി.
ഗുരു: നാം പറഞ്ഞാൽ ശിവഗിരി പുണ്യസ്ഥലമാകുമെന്ന് റൈട്ടരും വൈദ്യരും വിശ്വസിയ്ക്കുന്നു അല്ലേ?
വൈദ്യർ: ഞങ്ങൾ പൂർണ്ണമായി വിശ്വസിയ്ക്കുന്നു.
ഗുരു: അപ്പോൾ ഞാൻ പറയുകയും നിങ്ങൾ രണ്ടാളും വിശ്വസിയ്ക്കുകയും ചെയ്താൽ ആകെ മൂന്നുപേരായി.
മതിയാകുമോ?.
വൈദ്യർ: കൽ‌പ്പന ഉണ്ടായാൽ ഞങ്ങൾ ഇരുപത് ലക്ഷവും ഞങ്ങളെപ്പോലെയുള്ള മറ്റ് അധഃകൃതരും ശിവഗിരി പുണ്യസ്ഥലമായി സ്വീകരിയ്ക്കുകയും വിശ്വസിയ്ക്കുകയും ചെയ്യും.
ഗുരു: വിശ്വാസമുണ്ടല്ലോ.
അനുവാദം തന്നിരിയ്ക്കുന്നു.
റൈട്ടർ: തീർത്ഥാടകർ ആണ്ടിലൊരിയ്ക്കൽ ശിവഗിരിയിൽ വരണമെന്നാണ് ആഗ്രഹിയ്ക്കുന്നത്.
അത് എപ്പോൾ, ഏത് മാസം, തീയതി, ആഴ്ച, നക്ഷത്രം ആയിരിക്കേണമെന്ന് കൽ‌പ്പന ഉണ്ടായിരിയ്ക്കണം.
ഗുരു:(അൽ‌പ്പം ആലോചിച്ചിട്ട്), തീർത്ഥാടകർ ശിവഗിരിയിൽ വന്ന് കൂടുന്നത് യൂറോപ്യന്മാരുടെ ആണ്ടുപിറപ്പിന് ആയിക്കൊള്ളട്ടെ.
ജനുവരി മാസം ഒന്നാം തീയതി.
അത് നമ്മുടെ കണക്കിനു ധനു മാസം പതിനാറ് പതിനേഴ് തീയതികളിലായിരിയ്ക്കും.
അത് കൊള്ളാം നല്ല സമയം.
റൈട്ടർ: തീർത്ഥാടകർ വല്ല വൃതവും ആചരിയ്ക്കണമോ?
അതിന്റെ രീതികൾക്ക് കൽ‌പ്പന ഉണ്ടാകണം.
ഗുരു: നീണ്ട വൃതവും കഠിനവ്യവസ്ഥകളും ഇക്കാലത്ത് എല്ലാവരും ആചരിച്ചെന്ന് വരില്ല.
പത്ത് ദിവസത്തെ വ്രതം ശ്രീബുദ്ധന്റെ പഞ്ചശുദ്ധിയോട് കൂടി ആചരിച്ചാൽ മതിയാകും.
വൈദ്യർ എന്ത് പറയുന്നു?
വൈദ്യർ: കൽ‌പ്പിച്ചതു ധാരാളം മതിയാകും.
ഗുരു: കൊള്ളാം അത് മതി നന്നായിരിയ്ക്കും.
റൈട്ടർ: തീർത്ഥാടകരുടെ വസ്ത്രധാരണരീതിയിൽ വല്ല പ്രത്യേകതയും ഉണ്ടായിരിയ്ക്കണമോ?
ഗുരു: വെള്ള വസ്ത്രം ഗൃഹസ്ഥന്മാരുടെത്.
കാഷായം സംന്യാസിമാർക്ക്, കറുത്ത തുണിയും കരിമ്പടവും ശബരിമലക്കാർക്ക്.
ശിവഗിരി തീർത്ഥാടകർക്ക് മഞ്ഞവസ്ത്രം ആയിക്കൊള്ളട്ടെ.
ശീകൃഷ്ണന്റേയും ശ്രീബുദ്ധന്റേയും മുണ്ട്.
അത് കൊള്ളാം നന്നായിരിയ്ക്കും.
(ആ സമയം കൂട്ടത്തിൽ നിന്നൊരാൾ, തീർത്ഥാടകർ രുദ്രാക്ഷം ധരിയ്ക്കണമോ?) 
ഗുരു: വേണ്ട, രുദ്രാക്ഷം കുറേ ഉരച്ച് പച്ചവെള്ളത്തിൽ കുടിയ്ക്കുന്നത് നന്നായിരിയ്ക്കും.
ഗുണമുണ്ടാകാതെയിരിയ്ക്കില്ല.
(അഭിമുഖസന്ദർശകർ തലേന്നാൾ രാത്രിയിൽ തയ്യാറാക്കിക്കൊണ്ട് വന്ന ചോദ്യങ്ങൾ ഇവിടെ അവസാനിച്ചു. പക്ഷേ ഗുരു തുടർന്നു)
ഗുരു: ഇനി എന്തെങ്കിലും ചോദിപ്പാനുണ്ടോ?
റൈട്ടർ: ഇനി ഒന്നുമില്ല.
ഗുരു: ശ്രീ ബുദ്ധന്റെ പഞ്ചശുദ്ധി അറിയാമോ വൈദ്യർക്ക്?
വൈദ്യർ: അറിയാം, ഗുരു: പറയണം കേൾക്കട്ടെ.
വൈദ്യർ:ശരീരശുദ്ധി, ആഹാരശുദ്ധി, മനഃശുദ്ധി, വാക് ശുദ്ധി, കർമ്മശുദ്ധി.
ഗുരു:ശരി, ഇതനുഷ്ഠിച്ചാൽ മതിയാകും.
(അൽ‌പ്പം കഴിഞ്ഞ്) മഞ്ഞവസ്ത്രം എന്ന് പറഞ്ഞതിനു മഞ്ഞപ്പട്ട് വാങ്ങിയ്ക്കാൻ ആരും തുനിയരുത്.
കോടിവസ്ത്രം പോലും ആവശ്യമില്ല.
ഉപയോഗത്തിലിരിയ്ക്കുന്ന വെള്ളവസ്ത്രം മഞ്ഞളിൽ മുക്കി ഉപയോഗിച്ചാൽ മതി.
പിന്നീട് അലക്കിത്തെളിച്ച് എടുത്ത്കൊള്ളാമല്ലോ.
യാത്ര ആർഭാടരഹിതമാക്കണം.
വിനീതമായിരിയ്ക്കണം.
ഈശ്വരസ്തോത്രങ്ങൾ ഭക്തിയായി ഉച്ചരിയ്ക്കുന്നത് കൊള്ളാം.
തീർത്ഥയാത്രയുടെ പേരിൽ ആർഭാടങ്ങളും ആഡംബരങ്ങളും ഒച്ചപ്പാടുകളുമുണ്ടാക്കി ഈ പ്രസ്ഥാനത്തെ മലിനപ്പെടുത്തരുത്.
അനാവശ്യമായി ഒരു കാശുപോലും ചെലവു ചെയ്യരുത്.
കോട്ടയത്ത് നിന്ന് ഒരാൾ ശിവഗിരിയ്ക്ക് പോയി രണ്ട് ദിവസം താമസിച്ച് തിരികെ വരുന്നതിന് എന്ത് ചെലവു വരുമെന്ന് നോക്കാം.
(അൽ‌പ്പനേരം കണക്കുകൂട്ടുന്നതിനായി ആലോചിച്ചിട്ട്) മൂന്നു രൂപായുണ്ടെങ്കിൽ കുറച്ച് ചക്രം മിച്ചമുണ്ടായിരിയ്ക്കും.
അത് ധാരാളം മതിയാകും.
ഈഴവർ പണമുണ്ടാക്കും.
പക്ഷേ മുഴുവൻ ചെലവു ചെയ്ത് കളയും.
ചിലർ കടം കൂടി വരുത്തിവയ്ക്കും.
അത് പാടില്ല.
മിച്ചം വയ്ക്കാൻ പഠിയ്ക്കണം.
സമുദായം വിദ്യാഭ്യാസത്തിലും ധനസ്ഥിതിയിലും ശുചിത്വത്തിലും വളരെ പിന്നോക്കം.
ഈ രീതി മാറണം.
മാറ്റണം.
(എല്ലാം കുറിച്ചെടുത്ത് കക്ഷത്തിൽ മടക്കി വച്ചിരിയ്ക്കുന്ന സന്ദർശകരോട്) ഇനി ഒന്നുമില്ലല്ലോ ചോദിപ്പാൻ?
സന്ദർശകർ: ഇല്ല.
(രണ്ട് മൂന്ന് മിനിട്ട് കഴിഞ്ഞ് പ്രധാനിയെ നോക്കി കൈവിരൽ ചൂണ്ടിക്കൊണ്ട്) ഗുരു: ഈ തീർത്ഥാടനം നടത്തുന്നതിന്റെ ഉദ്ദേശമെന്ത്?
ഒന്നുമില്ലെന്നുണ്ടോ?
റൈട്ടർ:ഉദ്ദേശങ്ങൾ മുൻപ് കൽ‌പ്പിച്ചിട്ടുണ്ടല്ലോ.
ഗുരു: അത് അതിന്റെ രീതികളല്ലായോ?
രീതികളാണോ ഉദ്ദേശം.
(ആരും മറുപടി പറഞ്ഞില്ല)
ഗുരു: വൈദ്യർ എന്ത് പറയുന്നു?
തീർത്ഥാടനത്തിന് ഉദ്ദേശം ഒന്നുമില്ലെന്നുണ്ടോ?
(മറുപടിയില്ല).
അടുത്തുണ്ടായിരുന്ന സംന്യാസിമാരേയും ചുറ്റുപാടും നിന്നിരുന്ന ജനപ്രമാണികളേയും ഗുരുദേവൻ നോക്കി.
എന്നിട്ട് അൽ‌പ്പം ഗൌരവഭാവത്തിൽ തുടർന്നു.
: ആണ്ടിലൊരിയ്ക്കൽ കുറെ ആളുകൾ രാജ്യത്തിന്റെ നാനാഭാഗത്തുനിന്നും മഞ്ഞവ്സ്ത്രവും ധരിച്ച് യാത്രചെയ്ത് ശിവഗിരിയിൽ ചെന്ന് ചുറ്റും നടന്ന് കുളിയും ഊണും കഴിഞ്ഞ് പണവും ചെലവാക്കി വീടുകളിൽ ചെല്ലുന്നത്കൊണ്ട് എന്തു സാധിച്ചു?
ഒന്നും സാധിച്ചില്ല.
വെറും ചെലവും ബുദ്ധിമുട്ടുകളും.
എന്ത് പ്രവൃത്തിയ്ക്കും ഒരു ഉദ്ദേശം വേണം.
(ഗുരുദേവൻ പ്രധാനിയുടെ നേർക്ക് നോക്കിക്കൊണ്ട് ‘എഴുതുക‘ എന്ന്  പറഞ്ഞു)
ഗുരു: ശിവഗിരി തീർത്ഥയാത്രയുടെ ഉദ്ദേശങ്ങൾ - സാധിയ്ക്കേണ്ട കാര്യങ്ങൾ- അതിന്റെ ലക്ഷ്യം (ഇടതു കൈയ്യുടെ വിരലുകളൊരോന്നായെണ്ണിക്കൊണ്ട്.)
ഒന്ന് : വിദ്യാഭ്യാസം, രണ്ട്: ശുചിത്വം, മൂന്ന്: ഈശ്വരഭക്തി, നാല്: സംഘടന, അഞ്ച്: കൃഷി, ആറ്: കച്ചവടം, ഏഴ്: കൈത്തൊഴിൽ, എട്ട്: സാങ്കേതിക പരിശീലനങ്ങൾ, മനസ്സിലായോ ഈ വിഷയങ്ങൾ.
ഓരോരോ വിഷയത്തിലും വൈദഗ്ദ്ധ്യം ഉള്ളവരെ ക്ഷണിച്ച് വരുത്തി പ്രസംഗം പറയിക്കണം.
ജനങ്ങൾ അച്ചടക്കത്തോടു കൂടി ഇരുന്ന് ശ്രദ്ധിച്ചു കേൾക്കണം.
കേട്ടതെല്ലാം പ്രവൃത്തിയിൽ വരുത്താൻ ശ്രമിയ്ക്കണം.
അതിൽ വിജയം പ്രാപിയ്ക്കണം.
അപ്പോൾ ജനങ്ങൾക്കും രാജ്യത്തിനും അഭിവൃദ്ധി ഉണ്ടാകും.
ഈഴവർക്ക് മാത്രമല്ല ഈഴവരിലൂടെ എല്ലാ സമുദായക്കാർക്കും അഭിവൃദ്ധിയുണ്ടാകണം.
അങ്ങനെ ജീവിതം മാതൃകാപരമാകണം.
ശിവഗിരി തീർത്ഥാടനത്തിന്റെ പ്രധാന ഉദ്ദേശ്യം ഇതായിരിയ്ക്കണം.
മനസ്സിലായോ?
ഗുരു പറഞ്ഞ് നിർത്തി.
തീർത്ഥാടക സമയം വൃതം വസ്ത്രം തീർത്ഥാടനത്തിന്റെ  ഉദ്ദേശ്യം ഡിസംബർ 30, 31, ജനുവരി 1 പത്തുദിവസത്തെ വ്രതം ശ്രീ ബുദ്ധന്റെ പഞ്ചശുദ്ധിയോടു കൂടി ആചരിയ്ക്കണം.
(ശരീര ശുദ്ധി, ആഹാര ശുദ്ധി, മനശുദ്ധി, വാക്ശുദ്ധി, കർമ്മശുദ്ധി മഞ്ഞവസ്ത്രം തീർത്ഥാടനത്തിനു ആഡംബരങ്ങളും ആർഭാടങ്ങളും പാടില്ല.
അനാവശ്യമായി പണം ചെലവാക്കരുത്.
വിദ്യാഭ്യാസം 
2.
ശുചിത്വം  
3.
ഈശ്വരഭക്തി
4.
സംഘടന 
5.
കൃഷി
6.
കച്ചവടം 
7.
കൈത്തൊഴില്
8.
സാങ്കേതിക പരിശീലനങ്ങൾ.
എന്നീ വിഷയങ്ങളെക്കുറിച്ച്  പ്രസംഗ പരന്പര നടത്തണം.
തീർത്ഥാടകർ അച്ചടക്കത്തോടു കൂടി ഇരുന്ന് ശ്രദ്ധിച്ചു കേൾക്കണം.
ശ്രീനാരായണഗുരുവിന്റെ സമാധിമന്ദിരം അവലംബം ↑ {{ cite book }} : Cite has empty unknown parameter: | coauthors= ( help ) ; Unknown parameter | month= ignored ( help ) ↑ {{ cite book }} : Cite has empty unknown parameter: | coauthors= ( help ) ; Unknown parameter | month= ignored ( help ) ↑ {{ cite book }} : Cite has empty unknown parameter: | coauthors= ( help ) ; Unknown parameter | month= ignored ( help ) ↑ {{ cite book }} : Cite has empty unknown parameter: | coauthors= ( help ) ; Unknown parameter | month= ignored ( help ) ↑ {{ cite book }} : Cite has empty unknown parameter: | coauthors= ( help ) ; Unknown parameter | month= ignored ( help ) Sivagiri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡകോട്ട ഫാനിംഗ് ഇംഗ്ലീഷ് വിലാസം https://ml.wikipedia.org/wiki/Dakota_Fanning Fanning at the London premiere of War of the Worlds , in June 2005
ഹന്നാ ഡകോട്ട ഫാനിംഗ് (ജനവരി 23, 1994 ജനിച്ചു) ഒരു അമേരിക്കൻ നടിയും മോഡലുമാണ്.
ഏഴാമത്തെ വയസ്സിൽ ഐ ആം സാം (2001), എന്ന നാടകത്തിലെ ലൂസി ഡോസൻ എന്ന കഥാപാത്രമായി അഭിനയത്തോടെ ഹന്നാ ഫാനിംഗ് കൂടുതൽ പ്രശസ്തി നേടി.
ഇതിലെ അഭിനയത്തിന് എട്ട് വയസ്സിൽ ഒരു സ്ക്രീൻ ആക്ടേർസ് ഗിൽഡ് അവാർഡ് നാമനിർദ്ദേശം ലഭിക്കുകയുണ്ടായി.
അതോടെ എസ്.എ.ജി ചരിത്രത്തിലെ ഏറ്റവും പ്രായം കുറഞ്ഞ നോമിനിയായി അവർ മാറിയിരുന്നു.
അപ്ഡൗൺ ഗേൾസ് (2003), ദ ക്യാറ്റ് ഇൻ ദ ഹാറ്റ് (2003), മാൻ ഓൺ ഫയർ (2004), വാർ ഓഫ് ദി വേൾഡ്സ് (2005), ഡ്രീമർ (2005), ഷാർലറ്റ്സ് വെബ് (2006) എന്നീ ചിത്രങ്ങളിൽ ഫാനിംഗ് പ്രധാന വേഷങ്ങൾ ചെയ്തു.
ജോർജിയയിലെ കോൺയേഴ്സിൽ ഫാനിംഗ് ജനിച്ചു.
കോവിംഗ്ടണിലെ മോണ്ടിസ്സോറി സ്കൂളിൽ നിന്ന് വിദ്യാഭ്യാസം നേടി.
അമ്മ ഹീത്തർ ജോയ് (മുമ്പ്, ആരിംഗ്ടൺ) ഒരു ടെന്നീസ് പ്രൊഫഷണലും അവരുടെ പിതാവ് കാലിഫോർണിയയിലെ ലോസ് ആഞ്ചലസിൽ ഇപ്പോൾ ഇലക്ട്രോണിക് സെയിൽസ്മാനായി പ്രവർത്തിക്കുന്നതും ചെറിയ ലീഗ് ബേസ്ബോൾ കളിക്കാരനുമായ സ്റ്റീവൻ ജെ. ഫാനിംഗ് ആയിരുന്നു.
ഹന്നയുടെ അമ്മയുടെ പിതാവ് മുൻ അമേരിക്കൻ ഫുട്ബോൾ കളിക്കാരനായ റിക്ക് ആരിങ്ടണും അമ്മായി മുൻ  ESPN വക്താവ് ജിൽ ആരിങ്ടണും ആയിരുന്നു.
അഭിനയ ജീവിതം 1999–2003
ഫാനിംഗ് ഒരു ചെറിയ കുട്ടിയായിരുന്നപ്പോൾ, വുഡ് സ്റ്റാക്ക് ജോർജിയയിലെ ടൗൺ ലേക് ആർട്ട് സെന്ററിൽ ചെറിയ നാടകങ്ങളിൽ അഭിനയിച്ചിരുന്നു.
1999-ൽ, അഞ്ച് വയസ്സുള്ളപ്പോൾ, അവരുടെ പ്രൊഫഷണൽ അഭിനയജീവിതം തുടങ്ങി.
റ്റൈഡ് ടെലിവിഷൻ പരസ്യത്തിൽ അവർ ആദ്യം പ്രത്യക്ഷപ്പെട്ടു.
എൻ.ബി.സി പ്രൈം ടൈം നാടകമായ ER ൽ അതിഥിവേഷത്തിൽ അവർ ശ്രദ്ധേയമായിരുന്നു.
കാറപകടത്തിൽ പരിക്കേറ്റ രക്താർബുദം ഉള്ള ഒരു കഥാപാത്രമായി ഞാനഭിനയിച്ചു.
ഞാൻ ജോലി ചെയ്തിരുന്ന രണ്ട് ദിവസങ്ങളിൽ കഴുത്തിൽ ഒരു ബ്രേസ് നോസ് ട്യൂബ് എനിക്ക് ധരിക്കേണ്ടിവന്നിരുന്നു.
തുടർന്ന് ഫാനിംഗ് സിഎസ്ഐ: ക്രൈം സീൻ ഇൻവെസ്റ്റിഗേഷൻ, ദി പ്രാക്ടീസ്, ആൻഡ് സ്പിൻ സിറ്റി എന്നിവയുൾപ്പെടെ നിരവധി ടെലിവിഷൻ പരമ്പരകളിൽ അതിഥിയായി.
ആലി മക്ബിയയിലും ദ എല്ലെൻഷോയിലും യുവ പെൺകുട്ടിയായി അവർ ടൈറ്റിൽ കഥാപാത്രങ്ങളെ അവതരിപ്പിച്ചു.
2001-ൽ ഫാനിംഗ് ഷോൺ പെന്നിനൊപ്പം മകളുടെ കസ്റ്റഡിക്ക് വേണ്ടി പോരാടുന്ന മാനസിക വൈകല്യമുള്ള ഒരു മനുഷ്യന്റെ കഥ പറയുന്ന ഐ ആം സാം എന്ന ചിത്രത്തിൽ അഭിനയിച്ചു.
ഫാനിംഗ് ഏഴ് വയസ്സുള്ളപ്പോൾ ഒരു സ്ക്രീൻ ആക്ടേഴ്സ് ഗിൽഡ് അവാർഡിന് നോമിനേറ്റ് ചെയ്യപ്പെടുന്ന ഏറ്റവും പ്രായം കുറഞ്ഞ വ്യക്തിയായി.
ബ്രോഡ്കാസ്റ്റ് ഫിലിം ക്രിട്ടിക്സ് അസോസിയേഷന്റെ മികച്ച യുവനടിക്കുള്ള അവാർഡും നേടി.
2002-ൽ സ്റ്റീവൻ സ്പിൽബർഗ് സംവിധാനം ചെയ്ത ശാസ്ത്ര ഫിക്ഷൻ മിനിസീരീസ് ആയ "അല്ലി" ക്ലാർക്ക്/കീസിൽ അല്ലിസൻ എന്ന കൊച്ചുകുട്ടിയുടെ കഥാപാത്രം അഭിനയിച്ചിരുന്നു.
ഈ കാലയളവിൽ, നിരവധി ഫിലിം വിമർശകരുടെ നല്ല അഭിപ്രായവും നേടിയിട്ടുണ്ട്.
2004 ൽ ടെലിവിഷൻ പരമ്പര ഫ്രണ്ട്സിലെ പത്തു സീസണിൽ അവർ പ്രത്യക്ഷപ്പെട്ടു.
മോണിക്കയും ചാൻഡലറും വാങ്ങുന്ന വീടുവിട്ടു പുറത്തുപോകുന്ന ഒരു യുവതിയായി അഭിനയിച്ചിരുന്നു.
2004-ൽ, ഫാനിംഗ് മാൻ ഓൺ ഫയർ എന്ന ചിത്രത്തിൽ പ്രത്യക്ഷപ്പെട്ടു.
തട്ടിക്കൊണ്ടുപോകുന്ന വാടകഗുണ്ടകളിൽ നിന്നും രക്ഷിക്കുന്ന വിരമിച്ച ഒരു കൂലിപ്പട്ടാളക്കാരൻറെ (ഡാൻസെൽ വാഷിംഗ്ടൺ) ഹൃദയത്തിൽ ഇടംനേടുന്ന ഒൻപത് വയസുള്ള ഒരു കുട്ടിയായി അഭിനയിച്ചു.
അവാർഡ്സ് Best International Actress വാർ ഓഫ് ദി വേർഡ്സ് നാമനിർദ്ദേശം 2005 ബ്രോഡ്കാസ്റ്റ് ഫിലിം ക്രിട്ടിക്സ് അസോസിയേഷൻ Best Young Actress 'വാർ ഓഫ് ദി വേർഡ്സ് വിജയിച്ചു 2006 MTV മൂവി അവാർഡ്സ് Best Frightened Performance വാർ ഓഫ് ദി വേർഡ്സ് നാമനിർദ്ദേശം 2006 സാറ്റൺ അവാർഡുകൾ ഒരു യുവ നടൻ മികച്ച പ്രകടനം വാർ ഓഫ് ദി വേർഡ്സ് വിജയിച്ചു 2006 നാഷണൽ അസോസിയേഷൻ ഓഫ് തിയേറ്റർ ഓണേഴ്സ് (ShoWest Award) Actress of the Year Herself വിജയിച്ചു 2006 നിക്കലോഡിയോൺ കിഡ്സ് ചോയിസ് അവാർഡ് ഫേവറൈറ്റ് സിനിമാ നടി ഡ്രീമെർ നാമനിർദ്ദേശം 2006 യങ് ആർട്ടിസ്റ്റ് അവാർഡ് ഒരു ഫീച്ചർ ഫിലിം (കോമഡി അല്ലെങ്കിൽ ഡ്രാമ) മികച്ച പ്രകടനം – പ്രമുഖ യുവനടി Dreamer വിജയിച്ചു 2006 ഫംഗോരിയ ചെയിൻസ അവാർഡ് മികച്ച നടി ഹൈഡ് ആൻറ് സീക്ക്' നാമനിർദ്ദേശം 2006 ബ്രോഡ്കാസ്റ്റ് ഫിലിം ക്രിട്ടിക്സ് അസോസിയേഷൻ മികച്ച യുവ നടി ഷാർലറ്റ്സ് വെബ് നാമനിർദ്ദേശം 2007 യങ് ആർട്ടിസ്റ്റ് അവാർഡ് Best Performance in a Feature Film – പ്രമുഖ യുവനടി Charlotte's Web നാമനിർദ്ദേശം 2007 നിക്കലോഡിയോൺ കിഡ്സ് ചോയിസ് അവാർഡ് ഫേവറൈറ്റ് സിനിമാ നടി ഷാർലറ്റ്സ് വെബ് ' വിജയിച്ചു 2008 ബ്ലാക്ക് റീൽ അവാർഡ് [[Black Reel Award for Best Ensemble|മികച്ച നർമ്മ അഭിനേതാക്കൾ] Secret Life of Bees, The The Secret Life of Bees നാമനിർദ്ദേശം 2008 ബ്രോഡ്കാസ്റ്റ് ഫിലിം ക്രിട്ടിക്സ് അസോസിയേഷൻ മികച്ച യുവ നടി Secret Life of Bees, The The Secret Life of Bees നാമനിർദ്ദേശം 2008 ഹോളിവുഡ് ഫിലിം ഫെസ്റ്റിവൽl Cast year (Shared with cast) ദ സീക്രട്ട് ലൈഫ് ഓഫ് ബീസ് വിജയിച്ചു 2009 ബ്രോഡ്കാസ്റ്റ് ഫിലിം ക്രിട്ടിക്സ് അസോസിയേഷൻ മികച്ച യുവ നടൻ ദ സീക്രട്ട് ലൈഫ് ഓഫ് ബീസ്' നാമനിർദ്ദേശം 2009 യങ് ആർട്ടിസ്റ്റ് അവാർഡ് Best Performance in a Feature Film (Comedy or Drama) – പ്രമുഖ യുവനടി Secret Life of Bees, The The Secret Life of Bees വിജയിച്ചു 2009 പാം സ്പ്രിംഗ്സ് ഇന്റർനാഷണൽ ഫിലിം ഫെസ്റ്റിവൽ റെയ്സിംഗ് സ്റ്റാർ അവാർഡ് Herself വിജയിച്ചു 2010 യങ് ആർട്ടിസ്റ്റ് അവാർഡ് Best Performance in a Voice-Over Role – യുവ നടൻ/അഭിനേത്രി Coraline നാമനിർദ്ദേശം 2010 MTV Movie Awards Best Kiss (shared with ക്രിസ്റ്റൻ സ്റ്റുവർട്ട് ) Runaways, The The Runaways നാമനിർദ്ദേശം 2010 ടീൻ ചോയിസ് അവാർഡ് ചോയിസ് മൂവി സീൻ സ്റ്റീലർ - സ്ത്രീ ദി ട്വിൻലൈറ്റ് സാഗ: ന്യൂ മൂൺ നാമനിർദ്ദേശം 2013 ദേശീയ ആർട്സ് പുരസ്കാരം ബെൽ ഫാമിലി ഫൗണ്ടേഷൻ യങ്ങ് ആർട്ടിസ്റ്റ് അവാർഡ് Herself വിജയിച്ചു 2018 സാറ്റൺ അവാർഡുകൾ ടെലിവിഷനിലെ മികച്ച സഹനടി ദി എലിയൻസ്റ്റ് നാമനിർദ്ദേശം അവലംബം പുറം കണ്ണികൾ Dakota Fanning എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ഡകോട്ട ഫാനിംഗ്
ടെസ്സ തോംസൺ ഇംഗ്ലീഷ് വിലാസം https://ml.wikipedia.org/wiki/Tessa_Thompson
ടെസ ലിൻ തോംസൺ (ജനനം: ഒക്ടോബർ 3, 1983) ഒരു അമേരിക്കൻ നടിയാണ്.
2009 ൽ പുറത്തിറങ്ങിയ ടിന മാബ്രിയുടെ മിസ്സിസ്സിപ്പി ഡാൻഡ് എന്ന എന്ന ചിത്രത്തിൽ ശ്രദ്ധേയമായ ഒരു വേഷത്തിൽ അഭിനയിച്ചു.
ഫോർ കളേർഡ് ഗേൾസ് (2010) എന്ന ചിത്രത്തിലെ നൈല അഡ്രോസ്, സെൽമ (2014) എന്ന ചരിത്ര സിനിമയിലെ പൌരാവകാശ പ്രവർത്തകയായ ഡയാനെ നാഷ്, ക്രീഡ് (2015) എന്ന സ്പോർട്സ് സിനിമയിലെ ബിയാങ്ക, തോർ: രഗ്നറോക്ക് (2017) എന്ന സൂപ്പർഹോറോ ചിത്രത്തിലെ വാക്കൈരി, അനിഹിലേഷൻ (2018) എന്ന സയൻസ് ഫിക്ഷൻ ഭീകര ചിത്രത്തിലെ ജോസീ റാഡെക്ക്, സോറി ടു ബോതർ യു (2018) എന്ന സയൻസ് ഫിക്ഷൻ കോമഡി ചിത്രത്തിലെ ഡിട്രോയിറ്റ് എന്നീ കഥാപാത്രങ്ങൾ അവർക്ക് കൂടുതൽ അർഹമായ അംഗീകാരം നേടിക്കൊടുത്തു
വെറോണിക്ക മാർസ് (2005 – 2006) എന്ന നിഗൂഢ നാടക പരമ്പരയിലെ ജാക്കീ കുക്ക്, കോപ്പർ (2012 – 2013) എന്ന ക്രൈം നാടക പരമ്പരയിലെ സാരാ ഫ്രീമാൻ, എച്ച്.ബി.ഒ.യുടെ സയൻസ്-ഫിക്ഷൻ ത്രില്ലറിലെ ഷാർലറ്റ് ഹെയ്ൽ എന്നീ കഥാപാത്രങ്ങളെ അവതിരിപ്പിച്ച് ടെലിവിഷനിലും തന്റെ അഭിനയ വൈഭവം കാഴ്ച വച്ചിരുന്നു.
കാലിഫോർണിയയിലെ ലോസ് ആഞ്ചലസിൽ 1983 ഒക്ടോബർ 3 നാണ് ടെസ്സ തോംസൺ ജനിച്ചത്.
അവലംബം പുറംകണ്ണികൾ Tessa Thompson എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ടെസ്സ തോംസൺ TessaThompson_x ടെസ്സ തോംസൺ ട്വിറ്ററിൽ ടെസ്സ തോംസൺ ഇൻസ്റ്റാഗ്രാമിൽ Tessa Thompson Archived 2020-10-20 at the Wayback Machine .
ട്യൂസ്ഡേ വെൽഡ് ഇംഗ്ലീഷ് വിലാസം https://ml.wikipedia.org/wiki/Tuesday_Weld
ട്യൂസ്ഡേ വെൽഡ് (ജനനം: സൂസൻ കെർ വെൽഡ്; ഓഗസ്റ്റ് 27, 1943) ഒരു അമേരിക്കൻ നടിയാണ്.
ഒരു ബാലനടിയായി അഭിനയിക്കാൻ തുടങ്ങിയ അവർ 1950 കളുടെ അവസാനത്തിൽ ഇരുത്തം വന്ന വേഷങ്ങളിലേക്ക് മുന്നേറി.
1960-ൽ ഏറ്റവും മികച്ച പുതുമുഖ വനിതയ്ക്കുള്ള ഗോൾഡൻ ഗ്ലോബ് അവാർഡ് അവർ നേടി.
തുടർന്നുള്ള ദശകത്തിൽ അവർ സിനിമകളിൽ നാടകീയമായ വേഷങ്ങൾ ചെയ്തുകൊണ്ട് ഒരു സുസ്ഥിരമായ കരിയർ അവർ സ്ഥാപിച്ചു.
ട്യൂസ്ഡേ വെൽഡ് 1943 ഓഗസ്റ്റ് 27 ന് മാൻഹട്ടനിൽ സൂസൻ കെർ വെൽഡ് എന്ന പേരിൽ ജനിച്ചു.
അവളുടെ പിതാവ് മസാച്ചുസെറ്റ്സിലെ വെൽഡ് കുടുംബത്തിലെ ലാത്രോപ്പ് മോട്ട്ലി വെൽഡായിരുന്നു.
മകളുടെ നാലാം ജന്മദിനത്തിന് തൊട്ടുമുമ്പായി, 1947-ൽ 49-ാം വയസ്സിൽ അവളുടെ പിതാവ് അന്തരിച്ചു.
അവളുടെ മാതാവ് യോസെൻ ബാൽഫോർ കെർ, കലാകാരനും ലൈഫ് മാഗസിൻ ചിത്രകാരനുമായ വില്യം ബാൽഫോർ കെറിന്റെ മകളും  ലാത്രോപ്പ് വെൽഡിന്റെ നാലാമത്തെയും അവസാനത്തെയും ഭാര്യയുമായിരുന്നു.
കാനഡയിൽ ജനിച്ച വില്യം ബാൽഫോർ കെർ സ്കോട്ടിഷ് വംശപരമ്പരയുള്ള വ്യക്തിയായിരുന്നു.
അദ്ദേഹത്തിന്റെ മാതാവ് ലില്ലി ഫ്ലോറൻസ് ബെൽ കെർ, കണ്ടുപിടുത്തക്കാരനായ അലക്സാണ്ടർ ഗ്രഹാം ബെല്ലിന്റെ ആദ്യ കസിനും  പിതാവ് വില്യം കെർ ഒരു സ്കോട്ടിഷ് ബിസിനസുകാരനും ബാങ്കറുമായിരുന്നു.
ട്യൂസ്ഡേ വെൽഡിന് സാറാ കിംഗ് വെൽഡ്, ഡേവിഡ് ബാൽഫോർ വെൽഡ് എന്നീ രണ്ട് സഹോദരങ്ങൾ ഉണ്ടായിരുന്നു.
1959 ഒക്ടോബർ 9-ന് അവൾ നിയമപരമായി തന്റെ പേര് ട്യൂസ്ഡേ വെൽഡ് എന്നാക്കി മാറ്റി.
ട്യൂസ്ഡേ വെൽഡ് മൂന്ന് തവണ വിവാഹിതയാണ്.
ആദ്യം  തിരക്കഥാകൃത്ത് ക്ലോഡ് ഹാർസുമായി 1965 ഒക്ടോബർ 23  ന് വിവാഹിതയാകുകയും 1971 ഫെബ്രുവരി 18-ന് വിവാഹമോചനം നേടുകയും ചെയ്തു.
അവർക്ക് 1966 ആഗസ്ത് 26-ന് ജനിച്ച നതാഷ എന്നൊരു മകളുണ്ടായിരുന്നു.
വിവാഹമോചനത്തോടെ വെൽഡിന് നതാഷയുടെ സംരക്ഷണം നൽകപ്പെടുകയും പ്രതിമാസം കുട്ടിയുടെ സംരക്ഷണത്തിനായി $100 നൽകുകയും ചെയ്തു.
പിന്നീട് 1975 സെപ്റ്റംബർ 20-ന് ബ്രിട്ടീഷ് നടനും സംഗീതജ്ഞനും ഹാസ്യനടനുമായ ഡഡ്‌ലി മൂറിനെ അവർ വിവാഹം കഴിച്ചു.
1976 ഫെബ്രുവരി 26-ന് അവർക്ക് പാട്രിക് എന്നൊരു മകൻ ജനിച്ചു.
1980-ൽ ദമ്പതികൾ വിവാഹമോചനം നേടിയതോടെ വെൽഡിന് $200,000 സെറ്റിൽമെന്റും അടുത്ത 4 വർഷത്തേക്ക് $3,000 പ്രതിമാസ ജീവനാംശവും കുട്ടിയുടെ സംരക്ഷണത്തിന് പ്രതിമാസം $2,500 അധികമായും ലഭിച്ചു.
1985 ഒക്‌ടോബർ 18-ന് ഇസ്രയേലി കച്ചേരി വയലിനിസ്റ്റും സംഗീത സംഘത്തലവനുമായ പിഞ്ചാസ് സുക്കർമനെ വിവാഹം കഴിച്ച അവർ അദ്ദേഹത്തിന്റെ പെൺമക്കളായ അരിയാനയ്ക്കും നതാലിയയ്ക്കും രണ്ടാനമ്മയായി.
1998-ൽ ദമ്പതികൾ വേർപിരിഞ്ഞു.
വിവാഹങ്ങൾക്കിടയിലെ ഇടവേളകളിൽ, വെൽഡ് അൽ പാസിനോ , ഡേവിഡ് സ്റ്റെയ്ൻബെർഗ് , മിഖായേൽ ബാരിഷ്നിക്കോവ് (അയാളുടെ മുൻ കാമുകി ജെസ്സിക്ക ലാംഗെ, വെൽഡിന്റെ ഏറ്റവും അടുത്ത സുഹൃത്തായിരുന്നു), ഒമർ ഷെരീഫ് , റിച്ചാർഡ് ഗെർ , റയാൻ ഒ നീൽ എന്നിവരുമായി ഡേറ്റ് ചെയ്തിരുന്നു.
വെൽഡ് 2000-കളുടെ അവസാനത്തിൽ ന്യൂയോർക്കിലെ മൊണ്ടോക്കിലുള്ള തന്റെ ബീച്ച് ഹൗസ് വിറ്റഴിക്കുകയും കൊളറാഡോയിലെ കാർബണ്ടേലിലേക്ക് താമസം മാറുകയും ചെയ്തു.
2018-ൽ അവർ കൊളറാഡോ വിട്ട് ഹോളിവുഡ് ഹിൽസിൽ 1.8 മില്യൺ ഡോളറിന്റെ ഒരു വീട് വാങ്ങി.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ Best of the Gossip Columns (September 29, 1981) –  via Google Books ↑ ↑ ↑ ↑ ↑ The sad life of Omar Sharif – Hollywood's Sultan of seduction ↑ ↑ ↑
ശിവഗിരി ശാരദാ മഠം ഇംഗ്ലീഷ് വിലാസം https://ml.wikipedia.org/wiki/Sarada_Mutt
കേരളത്തിലെ വർക്കലയിലെ ശിവഗിരിയിൽ ശ്രീ നാരായണഗുരു പ്രതിഷ്ഠിച്ച മഹാസരസ്വതി ക്ഷേത്രമാണ് ശാരദാ മഠം .
മഹാസരസ്വതി പ്രതിഷ്ഠയുള്ള കേരളത്തിലെ അപൂർവം ക്ഷേത്രങ്ങളിൽ ഒന്നാണിത്.